CELEX: 62012TN0354
Language: el
Date: 2012-08-03 00:00:00
Title: Υπόθεση T-354/12: Προσφυγή της 3ης Αυγούστου 2012 — Afepadi κ.λπ. κατά Επιτροπής

29.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 295/30
            
         Προσφυγή της 3ης Αυγούστου 2012 — Afepadi κ.λπ. κατά Επιτροπής
   (Υπόθεση T-354/12)
   2012/C 295/54
   Γλώσσα διαδικασίας: η ισπανική
   
      Διάδικοι
   
   
      Προσφεύγουσες: Asociación Española de Fabricantes de Preparados alimenticios especiales, dietéticos y plantas medicinales (Afepadi) (Βαρκελώνη, Ισπανία), Elaborados Dietéticos, SA (Ισπανία), Nova Diet, SA (Μπούργος, Ισπανία), Laboratorios Vendrell, SA (Ισπανία), Ynsadiet, SA (Μαδρίτη, Ισπανία) (εκπρόσωπος: P. Velázquez González, δικηγόρος)
   
      Καθής: Ευρωπαϊκή Επιτροπή
   
      Αιτήματα των προσφευγουσών
   
   Οι προσφεύγουσες ζητούν από το Γενικό Δικαστήριο:
   
               —
            
            
               να ακυρώσει τις αιτιολογικές σκέψεις 11, 14 και 17 του κανονισμού (ΕΕ) 432/2012 της Επιτροπής, επειδή θίγουν σοβαρά τα συμφέροντα των προσφευγουσών,
            
         
               —
            
            
               για λόγους ασφάλειας δικαίου να αποφανθεί ότι είναι αναγκαίο η απόρριψη των ισχυρισμών υγείας που προβλέπει το άρθρο 13 του κανονισμού (ΕΚ) 1924/2006, του Κοινοβουλίου και του Συμβουλίου, να γίνει με κανονιστική πράξη,
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Στις 16 Μαΐου 2012 η Επιτροπή εξέδωσε τον κανονισμό (ΕΕ) 432/2012, με τον οποίο θεσπίστηκε κατάλογος επιτρεπόμενων ισχυρισμών υγείας που διατυπώνονται για τα τρόφιμα, εξαιρουμένων όσων αφορούν τη μείωση του κινδύνου εκδήλωσης ασθένειας και την ανάπτυξη και υγεία των παιδιών (1). Ο κανονισμός αυτός είναι εκτελεστικός του κανονισμού (ΕΚ) 1924/2006, του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τους ισχυρισμούς διατροφής και υγείας που διατυπώνονται στα τρόφιμα (2).
   Προς στήριξη της προσφυγής τους οι προσφεύγουσες επικαλούνται παράβαση της αρχής της ασφάλειας δικαίου.
   Προβάλλεται, συναφώς, το επιχείρημα ότι, παρά τις πραγματοποιηθείσες εργασίες, η Επιτροπή δεν εκπλήρωσε πλήρως την υποχρέωση που υπέχει από το άρθρο 13, παράγραφος 3, του κανονισμού (ΕΚ) 1924/2006, να θεσπίσει κοινοτικό κατάλογο επιτρεπόμενων ισχυρισμών, δεδομένου ότι δεν εκδόθηκε εγκριτική απόφαση για όλους τους ισχυρισμούς υγείας που υποβλήθηκαν προς αξιολόγηση στην EFSA. Συνεπώς, εκκρεμεί η για πρώτη φορά ή εκτενέστερη αξιολόγηση ενός μεγάλου αριθμού ισχυρισμών, μεταξύ άλλων των σχετικών με βοτανικές ουσίες που οι προσφεύγουσες χρησιμοποιούν συχνά στα είδη διατροφής τους.
   Κατά τον τρόπο αυτό, οι επιχειρήσεις τροφίμων που παράγουν ή χρησιμοποιούν βοτανικές ουσίες γνωρίζουν μετά βεβαιότητας ποιοι είναι οι ισχυρισμοί υγείας που βασίζονται σε γενικώς αποδεκτά επιστημονικά στοιχεία (οι 222 ήδη αποδεκτοί ισχυρισμοί υγείας) τους οποίους μπορούν να χρησιμοποιούν στα προϊόντα τους, αλλά δεν έχουν ενημερωθεί κατά τον ίδιο τρόπο (μέσω κανονισμού) σχετικά με το τι ισχύει όσον αφορά τους μη συμπεριληφθέντες στον κατάλογο των αποδεκτών ισχυρισμούς: σχετικά με το κατά πόσον εκκρεμεί η αξιολόγησή τους ή απαιτείται εκτενέστερη αξιολόγησή τους, αν απορρίπτονται ή γίνονται αποδεκτοί ή όχι και σχετικά με τον χρόνο και τις σχετικές προθεσμίες.
   
      (1)  ΕΕ L 136, σ. 1
   
      (2)  ΕΕ L 404, σ. 9